RaptorDB - the Key Value Store - CodeProject 12,763,750 members (35,711 online)
489.4K views9.2K downloads264 bookmarked
Last Visit: 31-Dec-99 19:00 Last Update: 27-Feb-17 15:14Refresh1234567891011 Next » Karimnagar Besta Grooms - Boys - Karimnagar Besta Groom Matrimony - BestaMatrimony.com
Besta Karimnagar Grooms
Hyderabad Grooms	Bangalore Grooms	Kurnool Grooms	Anantapur Grooms	Warangal Grooms	Bellary Grooms	Adilabad Grooms Die 1882 Oorgang van Venus: Observasies vanaf Wellington, Suid Afrika.
Die 1882 Oorgang van Venus:
Observasies vanaf Wellington, Suid Afrika.
Download MNASSA paper (2.2 MByte PDF-file) on the American expedition to Wellington
Download MNASSA paper (900 kByte PDF-file)on the British expeditions to South Africa
Download MNASSA paper (2.4 MByte PDF-file) follow-up on above papers and 2004 observations
Teen die laat negentiende eeu identifiseer dr. Andrew Murray, die welbekende NG predikant op Wellington, die nood vir die hoër opleiding van dogters in Suid Afrika en begin rondkyk vir 'n model om dié ideaal op te skoei. Tydens 'n vakansie in hulle strandhuisie "Patmos" in Kalkbaai lees hy Hitchcock se boek Memoir of Mary Lyon en die baanbrekerswerk wat sy by die Mount Holyoke Seminarie in Massachusetts, Amerika in verband met Christelike Hoër onderwys vir dames gedoen het. Hierdie inrigting het nie alleen akademiese opleiding gebied het nie, "maar het 'n eg sedelike en godsdienstige karakter gehad wat ook klem gelê het op huishoudelike werk."
Kort hierna rig hy 'n skrywe aan hulle hoof waarin hy navraag doen omtrent 'n onderwyser vir 'n soortgelyke skool op Wellington ('n afskrif van hierdie brief word vandag uitgestal in die Wellington museum). Spoedig ontvang hy 'n antwoord waarin hulle die dienste van twee leerkragte aanbied en op 19 Januarie 1874 open die "Huguenot Seminary for Girls" hulle deure onder leiding van mej. (later dr.) Abbie Park Ferguson en mej. (later dr.) Anna E. Bliss, afgestudeerdes van Mount Holyoke, in die ou "White House", op die terrein van die huidige Huis Wouter Malan.
Mej. Ferguson was 'n ywerige amateur sterrekundige en reeds vanaf die begin het sy sterrekunde as vak by die skool aangebied. Dit was ook glad nie 'n onbekende gesig vir die klas om deur die destydse Koninklike Sterrekundige aan die Kaap de Goede Hoop en persoonlike vriend van mej. Ferguson, dr.
(later Sir) David Gill toegespreek te word nie. In 1881 word die Williston Sterrewag by Mount Holyoke gebou en word hulle oorspronklike teleskoop, ('n 6" Fitz, soos hierdie een (18k)) wat in 1853 daar geïnstalleer is, aan die "Suid Afrikaanse dogter van Mt. Holyoke" geskenk. Onder toesig van dr. Gill word hierdie teleskoop gedurende 1882 in 'n sterrewag op die skoolterrein ingerig.
Twee van die drie Seminarie dames (fotos ongeveer 1880) wat die oorgang waargeneem het deur hul eie teleskoop wat naas dié van die Amerikaanse ekspedisie geleë was.
(Builders of Huguenot - 1927)
Abbie Park Ferguson
Mary Elizabeth Cummings(Later mev. Gamble)
Die jaar 1882 was in twee opsigte 'n besonderse jaar in astronomiese terme. Eerstens het die "Groot Komeet van 1882" so helder geword dat dit selfs in die dag sigbaar was. Deur dit te fotografeer besef Gill die potensiaal van fotografie in sterrekundige en begin dit 'n heel nuwe era van sterrekundige observasies. Tweedens was dit die laaste geleentheid voor die jare 2004 & 2012 wanneer die oorgang van die planeet Venus oor die skyf van die Son waargeneem sou kon word. Aangesien die vlakke van die bane van die Aarde en Venus met 3¼° verskil, kan oorgange slegs plaasvind wanneer die twee planete hulle gelyktydig aan dieselfde kant van die Son en in die omgewing waar die bane kruis (stippellyn) bevind.(Sky & Telescope Aug 1991)
Die pad van Venus oor die gesig van die Son tydens die vermelde ses oorgange. (Sky & Telescope Des.1982)
Slegs die twee binne-planete, Mercurius en Venus kan oorgange oor die Son vertoon wanneer hulle tussen die Aarde en die Son inskuif. In kontras met Mercurius wat 13 tot 14 oorgange per eeu beleef, is 'n oorgang van Venus baie raar. Dit kom tans voor in pare, 8 jaar uitmekaar, wat dan eers weer oor meer as 'n eeu herhaal. Vorige oorgange was in 1761 & 1769 en 1874 & 1882 - dit was met die 1769 oorgang toe Kaptein Cook sterrekundige waarnemers aan boord gehad het en hulle dit vanaf Tahiti waargeneem het. Kepler kon reeds teen 1609 d.m.v. sy wette 'n baie akkurate skaalmodel van die Sonnestelsel bepaal, maar eers wanneer enige een van die
afstande in die Sonnestelsel presies bepaal is, kon al die ander afstande net so akkuraat afgelei word. Een van hierdie direkte metodes om die afstand tussen die Aarde en die Son noukeurig te meet was deur gelyktydig die oorgang van Venus vanaf verskillende plekke op die aardbol waar te neem.
(Hier is 'n baie goeie verduideliking)
'n Jong prof. Newcomb(Sky & Telescope Sept.1988)
Mej. Ferguson se sterrewag was ook net mooi ingerig toe die Amerikaanse ekspedisie onder leiding van prof. Simon Newcomb in Kaapstad aankom om die oorgang vanaf Suid Afrika waar te neem. Gill
het oorspronklik aanbeveel dat hulle hulle observasies vanaf Beaufort-Wes doen, maar toe Newcomb hoor van die Amerikaanse verbintenis met die Hugenote Seminarie, het hy dadelik met die trustees in verbinding getree en met hulle toestemming het 'n observasiepos, bestaande uit vier geboutjies, spoedig in hulle tuin verrys.
Prof. Newcomb het die skool aktief betrek deur onder andere mej. Ferguson se sterrekunde klas te laat oefen op 'n apparaat wat 'n kunsmatige oorgang naboots. Hy het hulle selfs so goed toegerus dat hulle hulle eie volwaardige observasies kon doen toe die groot dag op 6 Desember 1882 aanbreek - soveel so dat die name van mejj. ME Cummings, AP Ferguson en JN Brown vandag opgeteken staan tussen
dié van die professionele sterrekundiges waar hulle elkeen met 'n observasie gekrediteer word. Newcomb was klaarblyklik so 'n goeie leermeester dat daar na die gebeurtenis ontdek is dat die amateurs in sekere opsigte meer akkurate waarnemings as die beroepsmense bemeester het. Prof. Newcomb se reaksie hierop was dat dit deels aan geluk en deels aan ywer toegeskryf kon word. Die dames het dit egter as 'n pluimpie vir die vermoëns van die vroulike geslag beskou.
Die gebeure kan ten beste beskryf word deur een van die waarnemers self. In 'n brief aan haar klasmaats, gedateer 22 Desember 1882, skryf Mary Elizabeth Cummings (klas van 1876 (Holyoke) en onderwyseres aan Hugenote van 1877 tot 1887) as volg:
"I must tell you of our telescope before I close. Some of you perhaps know that it is the
one through which we had a few peeps when pupils of Mt. Holyoke. When it was no
longer needed there, Mr. Williston kindly presented it to the So. African daughter of
Mt. Holyoke. An observatory was erected for it in our garden, and the telescope was
mounted under the direction of dr. Gill, the Astronomer Royal, from Cape Town. It was
scarcely in order when the "Transit of Venus Expedition" from the United States,
arrived in Cape Town, and soon after decided upon Wellington as the best
astronomical station for their purpose. Our garden was selected as the best site, all
things considered, and four buildings were erected. Prof. Newcomb, the Chief of the
Expedition, instructed the pupils in Miss Ferguson's astronomy class and several of us
teachers, in the art of reading time quickly on the chronometer, and several of us were
invited to share the practice of the astronomers, in observing an artificial transit of
Venus, by means of an apparatus invented by one of the party. The actual transit took
place the day before our anniversary and in the midst of the examinations and hurry of
anniversary week, and to several of us teachers was the most important event, as it had
been arranged that we should observe it through our own telescope, which was in
excellent condition and gave a splendid view of all that could be seen."
'n Skets uit prof. Newcomb se Popular Astronomy (1878)
toon hoe die apparaat wat 'n kunsmatige oorgang van
Venus kon naboots, gelyk het. Die swart plaatmetaal skyf
(Venus), een voet in deursnee, het agter die wit driehoekige
opening (die Son) verskyn en verdwyn, getrek deur 'n
uurwerk via die trollie. Die hele apparaat is op 'n gebou,
1 km weg geplaas en deur 'n teleskoop waargeneem.
Prof. Newcomb sou hiervandaan nog diep spore in die sterrekundige wêreld trap en hy word uiteindelik die mees geëerde Amerikaanse sterrekundige van die 19de eeu sodat daar van 'n skip
tot 'n krater op die Maan en vermoedelik ook op Mars na hom vernoem is. In vergelyking met die 1874
oorgang, wat in werklikheid veel swakker waargeneem is, is daar maar bitter min van die 1882
observasies gepubliseer. Alhoewel prof. Newcomb verantwoordelik was vir die verwerking van die inligting was dit uiters frustrerend aangesien dit telkens gebeur het dat sy fondse hiervoor hertoegewys word. Toe hy in 1903, meer as twintig jaar later, sy outobiografie The Reminiscences of an Astronomer uitgee en hy met heimwee terugdink aan die Wellington ekspedisie skryf hy as volg: "On our departure we left two iron pillars, on which our apparatus for photographing
the Sun was mounted, firmly imbedded in the ground, as we had used them. Whether
they will remain there until the transit of 2004, I do not know, but cannot help
entertaining a sentimental wish that, when the time of that transit arrives, the
phenomenon will be observed from the same station, and the pillars be found in such
a condition that they can again be used."
Hierdie skets uit Newcomb se Popular Astronomy (1878)
toon die werking van die "foto-heliograaf" soos
gebruik deur die Amerikaanse ekspedisies.
Vanuit die eertydse Hugenote Seminarie sou daar later die Hugenote Meisieskool ontstaan wat weer op sy beurt in die Hugenote Hoërskool sou oorgaan wat vandag steeds op die dorp voortbestaan. Die oorspronklike Hugenote Universiteits Kollege het vandag gegroei tot twee volwaardige opleidingsinstansies waar onderwysers, maatskaplike werkers en dienswerkers opgelei word onder die vaandels van die Kaapse Technikon, Wellington Kampus (KTWK) en die Hugenote Kollege (HK) (24k.jpg) onderskeidelik. Die name van hierdie vroeë baanbrekers leef vandag steeds voort in die geboue op die
kampusse van hierdie twee inrigtings. Huis Murray (34k.jpg) en Huis Bliss (17k.jpg) dien tans as koshuise vir KTWK terwyl Huis Cummings (28k.jpg) studente van HK huisves. Mary Lyon se naam is verewig in 'n saal (33k.jpg) wat na haar vernoem is. Besoekers kan tuisgaan in die Holyoke gastehuis